tartuNLP/wikipedia-smugri-20251201 huggingface dataset:
Rouskut

 
Rouskut ("Lactarius") on laaja helttasienisuku. Ne muistuttavat usein ulkoisesti lähisukulaisiaan, samaan "Russulaceae"-heimoon kuuluvia haperoita, mutta eroavat siinä, että vioitettaessa ne vuotavat maitiaisnestettä, jonka väri vaihtelee lajin ja iän mukaan; tyypillisesti rouskujen maitiaisneste kuitenkin on valkoista. Rouskulajeja tunnetaan maailmasta yli 300, Suomesta noin 70. Rouskuja on hyvin monen kokoisia ja -värisiä. Rouskut kasvavat pääasiassa metsässä, usein puiden juurisieninä. Elo-syyskuu on parasta rouskuaikaa. 
Yleisinä ja satoisina rouskut ovat suosittuja ruokasieniä, joitain lajeja pidetään jopa herkullisina. Metsäntutkimuslaitoksen vuosina 2010-2012 tekemän tutkimuksen mukaan rouskut olivat suosituin ruokasieniryhmä, jota poimi yli 90% sienestäjistä.
Monet rouskut ovat kuitenkin sellaisinaan kirpeitä tai lievästi myrkyllisiä aiheuttaen vatsanväänteitä, ja ne on ryöpättävä ennen syömistä. Haaparouskulle suositellaan viiden minuutin keittoaikaa, kangas- ja karvarouskulle 10 minuuttia. Lakritsirouskun lievähkö myrkky ei välttämättä poistu ryöppäämällä, joten sen käyttämistä ei suositella. Lakritsirouskun tunnistaa kuitenkin helposti siitä, että sen maitiaisneste on kirkasta, eikä maitomaisen valkoista. Mustarouskun on epäilty olevan karsinogeeninen. 
Jalorouskut.
Nykytiedon valossa on rouskuista osa kuten kulta-, lehto-, liitu-, maito- ja pippurirousku katsottava eri sukuun kuuluviksi. Suvulle on annettu nimi jalorouskut ("Lactifluus").
Ruoka- ja kauppasienet.
Kauppasienet.
Suomessa elintarviketurvallisuusvirasto Eviran määräyksellä 3/2007 määriteltiin haaparousku ("Lactarius trivialis"), kangasrousku ("Lactarius rufus") ja karvarousku ("Lactarius torminosus") kauppasieniksi. Kyseinen määräys oli voimassa 1.7.2012 saakka, jolloin kauppasieniasetus kumottiin. Tämän jälkeen Evira on pitänyt listaa suositeltavista sienistä.
Muut ruokasienet kuin kauppasienet.
Ruokasieniä, joita ei ole määritelty kauppasieniksi ovat mm.
Melanesia

Melanesia (kreikan kielestä "mustat saaret") on Oseanian osa, joka kattaa alueen läntiseltä Tyyneltä valtamereltä Australian koillispuolelle. Oseanian kaksi muuta osaa ovat Polynesia ja Mikronesia.
Nimitystä käytti ensimmäisenä Jules Dumont d'Urville vuonna 1832 viittaamaan alueen asukkaiden eli melanesialaisten tummaan ihoon. d'Urville jaotteli Oseanian etnisesti ja maantieteellisesti, mutta nykyään hänen rotuluokitustaan pidetään epätarkkana Melanesian ollessa kulttuurisesti, kielitieteellisesti ja geneettisesti monimuotoinen alue, ja nimeä käytetäänkin kuvaamaan vain maantieteellistä aluetta.
Seuraavia saaria ja saariryhmiä on perinteisesti pidetty osana Melanesiaa: Fidži, Salomonsaaret, Vanuatu, Uusi-Kaledonia sekä Uusi-Guinea lähisaarineen (Länsi-Uusi-Guinea ja Papua-Uusi-Guinea).
Fortepiano

Fortepiano tai vasaraklaveeri () on klassismin ajan alussa kehitetty kosketinsoitin, joka on pianon varhaismuoto. Se syrjäytti klassisen kauden pianokonsertoissa cembalon muun muassa monipuolisemman kosketusvivahteensa ansiosta. Soittimen ääni eroaa modernista pianosta selvästi.
Moderni piano syrjäytti vasaraklaveerin täysin 1800-luvun alkupuolella. 1900-luvun jälkipuoliskolla sitä on kuitenkin ruvettu käyttämään toisinaan alun perin vasaraklaveerille tehdyn musiikin esityksissä.
Haperot

Haperot ("Russula") on laaja helttasienisuku. Ne muistuttavat ulkoisesti paljon lähisukulaisiaan, samaan "Russulaceae"-heimoon kuuluvia rouskuja, mutta eroavat niistä siinä, ettei haavoitetusta haperosta valu maitiaisnestettä rouskun tapaan. Haperoilla on kirkkaan värinen, monesti hieman kiiltävä lakki. Lakin pintakelmu on usein nyljettävissä ainakin lakin reunasta. Paras haperokausi on heinä-syyskuussa. Monet haperot ovat erinomaisia ruokasieniä, eikä myrkyllisiä haperolajeja tiedetä löytyvän Suomesta. Lajeja tunnetaan Suomesta noin 130, mutta lajimäärä voi todellisuudessa olla jopa kaksinkertainen. Suomessa kahdeksan haperolajia on luokiteltu uhanalaiseksi.
Haperon tunnistaa helposti siitä, että jalkaa taitettaessa se "hapertuu" eli murtuu pieniksi juustomaisiksi paloiksi. Esimerkiksi seitikkien jalan voi puolestaan repiä koko jalan mittaisiksi suikaleiksi. Haperoksi tunnistamisen jälkeen sienestä voi maistaa palan ja sylkäistä pois, tärkeää on odottaa muutamasta sekunnista kymmeneen että sienessä mahdollisesti oleva kirpeys tulee esiin. Maultaan miedot haperot kelpaavat käytettäviksi ryöppäämättä, voimakkaan makuiset voi kiehauttaa, jotta väkevän maun saa pois.
Haperoiden tunnistamisesta.
Haperoiden lajilleen tunnistaminen on monesti ongelmallista. Tunnistamista voi harjoittaa ilman mikroskooppiakin. Tässä merkitystä on kasvupaikalla, läheisillä puulajeilla, lakin ja jalan värillä, helttojen tiheydellä sekä tuoksulla ja maulla. Yksi paljon käytetty tuntomerkki on mallon värimuutokset. Tärkeä on myös lakin pintakelmun irtoamistapa. Edelleen itiöpölyn väri vaihtelee paljon lajista toiseen: Se voi olla valkoista, kermanväristä, okraa tai keltaista ja näiden sävyjä. Itiöiden vertailussa on käytetty paljon Romagnesin väriluokitusta. Haperoiden taksonomiassa on kuitenkin mikroskooppisilla tuntomerkeillä ja viimeaikaisilla DNA-tunnistusmenetelmillä yhä suurempi merkitys.
Dizzy Reed

Darren Reed (s. 18. kesäkuuta 1963 Hinsdale, Illinois), taiteilijanimeltään Dizzy Reed, on yhdysvaltalainen muusikko. Hän tuli tunnetuksi liittyessään Guns N' Rosesiin vuonna 1990. Dizzy on edelleenkin yhtyeen jäsen. Dizzy soittaa koskettimia, mutta hallitsee myös bongot ja tamburiinin. Lisäksi hän myös laulaa taustalaulua.
Hän esiintyy viidellä Guns N' Roses -levyllä, ja on ollut työstämässä myös uutta "Chinese Democracy" -levyä. Levyn tekeminen aloitettiin jo 1990-luvun lopussa, ja se julkaistiin Suomessa 22.11.2008. Guns N' Rosesin ohella Reed on myös tuottanut pikkubändien projekteja sekä tehnyt omia sooloprojektejansa.
Dizzy esiintyy myös elokuvassa The Still Life.
Tatit

Tatit on sienten muotoryhmä. Tatit ovat yleensä suuria tai keskisuuria, harvoin pieniä sieniä. Erotuksena helttasienistä, on tateilla helttojen sijasta lakin alapinnalla löyhästi kiinni oleva pillikerros. Pillikerrosta kutsutaan pillistöksi. Tateille tunnusomaista on jykevä jalka, ja säännöllinen muoto (jalka on säännöllisenmuotoisen lakin keskellä). 
Tatit ovat arvostettuja ruokasieniä. Suomessa esiintyvistä tattilajeista suurin osa on syötäviä, ja varsin moni laji herkullisena pidetty. Ruokaviraston ylläpitämään suositeltavien ruokasienien luetteloon kuuluu kahdeksan tattilajia, jotka ovat herkkutatti, männynherkkutatti, tammenherkkutatti, voitatti, kangastatti, haavanpunikkitatti, koivunpunikkitatti ja männynpunikkitatti. Silti tateissa on myös syömäkelvottomia lajeja, kuten sappi- ja veritatti, sekä lievästi myrkyllisiä lajeja, kuten pirun- ja tauriontatti. 
Paras tattiaika on Pohjois-Suomessa elokuun puolesta välistä syyskuun lopulle ja Etelä-Suomessa elokuun lopulta syys-lokakuun vaihteeseen. Tätä ajankohtaa aiemminkin ja sen jälkeenkin tapaa tatteja, ensimmäiset jo elokuun alussa.
Käyttäjäkeskeinen suunnittelu

Käyttäjäkeskeisessä suunnittelussa ("User-Centered Design", UCD) lähtökohtana pidetään käyttäjien toiveita ja tarpeita. Tämä käyttäjänäkökulma pidetään mukana koko suunnitteluprosessin ajan. Menettelyllä pyritään takaamaan tuotteen hyödyllisyys ja helppokäyttöisyys. Kansainvälisen ISO 13407:1999 -standardin mukaan käyttäjäkeskeiseen suunnitteluprosessiin kuuluu tarvittaessa uudelleen toistettavina vaiheina:
Tunnetuin ja eniten käytetty käyttäjäkeskeinen suunnittelumenetelmä on Hugh Beyerin ja Karen Holtzblattin 1990-luvulla kehittämä Contextual Design.
Myös käyttäjäkokemus on tärkeä osa käyttäjäkeskeistä suunnittelua ja sitä tulisi soveltaa niin tuotteiden kuin palveluidenkin kehitykseen. Nykyisen ajattelumallin mukaan "tuote" on laite, joka antaa ihmisen saamaa kokemusta kohentavan palvelun, kun taas "palvelu" on asiakkaan saamaa kokemusta kohentava toiminto. Näin voidaan ajatella ihmisen ostavan autonoston yhteydessä oikeastaan kuljetuspalvelua.
Käyttäjälähtöisestä tuotekehityksestä on kirjoittanut muun muassa Cagan &amp; Vogel (2003).
Matti ja Teppo

Matti ja Teppo on veljesten Matti Tapio (s. 8. elokuuta 1949 Turku) ja Teppo Ilmari (s. 1. maaliskuuta 1948 Turku) Ruohosen muodostama iskelmälaulajaduo.
Heidän tunnetuimpia kappaleitaan ovat muun muassa ”Kissankultaa”, ”Et voi tulla rajan taa”, ”Mä joka päivä töitä teen”, ”Ensimmäinen”, ”Kaiken takana on nainen”, ”Vauhti kiihtyy” ja ”Näitä polkuja tallaan”. Matti Ruohonen on säveltänyt yli viisisataa kappaletta ja VeePee Lehto sanoittanut valtaosan veljesten lauluista.
Matti ja Teppo nousivat suursuosioon vuonna 1969, jolloin he aloittivat esiintymiset tanssilavoilla ja tekivät ensilevytyksensä ”Jos olet onnellinen”. Seuraavana vuonna kappale ”Kissankultaa” nousi listaykköseksi. Vuonna 1972 heiltä ilmestyi ensimmäinen albumi "Matti ja Teppo", ja vuonna 1975 he perustivat oman levy-yhtiönsä M&amp;T Tuotanto Oy:n.
Matin ja Tepon kultarajan ylittäneitä levyjä on myyty Suomessa hiukan yli miljoona kappaletta, mikä tekee heistä toiseksi parhaiten Suomessa myyneen artistin Eppu Normaalin jälkeen. Matin ja Tepon albumeista tuplaplatinaa ovat myyneet "Et voi tulla rajan taa" (121 620 kappaletta) ja "Pidä itsestäsi huolta" (115 000). Duolla on 7 platinalevyä ja 29 kultalevyä.
Ura.
Matti ja Teppo ovat esiintyneet yhdessä jo lapsuusiästä lähtien. Yhdessä isoveljensä Seppo Ruohosen kanssa Matti ja Teppo esiintyivät erilaisissa tilaisuuksissa. Kun Turun musiikkiopisto aloitti toimintansa, olivat Matti ja Teppo ensimmäisten sinne hyväksyttyjen oppilaiden joukossa. Nuoruudessaan veljekset opiskelivat viulun ja pianon soittoa, mutta sittemmin Matti ryhtyi soittamaan kitaraa ja säveltämään lauluja, kun Teppo toimi sanoittajana. Vuonna 1966 he voittivat "Ponnahdus pinnalle" -kilpailun folk-sarjan.
Vuonna 1983 ensimmäisessä Emma-gaalassa Matti ja Teppo voittivat vuoden miessolistin Emma-palkinnon, vaikka ovatkin duo.
Matti ja Teppo tekivät koko Suomen kattavan 50-vuotisjuhlakiertueen syksyllä 2019 konsertoimalla 18:lla paikkakunnalla. Kiertue huipentui ”Viimeiseen konserttiin” Hartwall Arenalla Helsingissä sunnuntaina 15. päivä joulukuuta. Kiertueen jälkeen he keikkailevat enää hyvin valikoiden ja vain kesäisin.
Syyskuussa 2023 Matti ja Teppo ilmoittivat peruvansa keikkoja Matin sairastumisen takia. Myöhemmin he kertoivat peruvansa kaikki loppuvuoden 2023 keikat. Helmikuussa 2024 Matti ja Teppo ilmoittivat peruvansa myös kesän 2024 keikat Matin pitkittyneen sairastumisen vuoksi.
Matti ja Teppo julkaisevat uuden kappaleen "My Love" 17. lokakuuta 2025. Kappale on Matin säveltämä ja sanat Tepon yhdessä Oskari-poikansa kanssa kirjoittamat.
Nougat

Nougat [nugaa] tai nugaa on paahdetusta pähkinästä ja sokerista valmistettua, ilmalla kyllästettyä makeismassaa.
Nougat’n tavanomaisia valmistusaineita ovat siirappi, manteli tai pähkinä (kuten hasselpähkinä tai pistaasipähkinä), hunaja ja munanvalkuainen. Niiden lisäksi valmistusaineina käytetään toisinaan myös suklaata, kaakaojauhetta ja hedelmänpaloja.
Nougat’ta valmistettaessa kuumaan sakkaroosisiirappiin vatkataan munanvalkuaista, maitoproteiinia ja gelatiinia. Sen jälkeen tuote pursotetaan, jäähdytetään ja pilkotaan haluttuun muotoon, usein patukaksi tai lieriöksi. Nougat'n rakenne vaihtelee puolipehmeästä napakan rapeaan. Huoneenlämmössä nougat säilyy yhdestä kahteen viikkoa.
Garum

Garum (lat. &lt; kr. "garon" tai "garos", jonkin tuntemattoman kalan nimi) oli antiikin kreikkalaisten ja roomalaisten käyttämä kalakastike. Se oli suosittua etenkin Roomassa. Se valmistettiin fermentoimalla kalanperkeitä viikkokausia auringossa. Tämän jälkeen niistä puristettiin käynyttä nestettä pulloon. Se tarjoiltiin usein maidossa ja hunajassa liotetun hanhenmaksan kera. 
Garumia valmistavien tehtaiden raunioita on löydetty Välimeren alueelta, Marokosta Israeliin saakka. Roomassa garumin teko oli ainakin jossain vaiheessa kielletty kotioloissa sen kuvottavan hajun takia. Lopputuote oli kuitenkin verrattain miedon hajuista ja makuista, ja parhaat garumit olivat hinnaltaan yhtä kalliita kuin hajuvesi. Garum tuotti umami-makuaistimuksen.
Pompeji oli tunnettu garumistaan. Ainakin Plinius vanhempi ja Martialis ovat kirjoituksissaan kuvailleet garumia. Apiciuksessa on 350 garumia tarvitsevaa reseptiä. 
Nykyisin garumia vastaavaa kalakastiketta käytetään yleisesti ruoanlaitossa erityisesti Thaimaassa "(nam pla)" ja Vietnamissa " (nuoc mam)".
Loisten levittäjänä.
Kalojen loinen, lapamato, oli levinnyt roomalaisajalla yllättävän laajalle, varsinkin verrattuna Roomaa edeltäneisiin pronssi- ja rautakauden kulttuureihin. Garumin raakana valmistamisen ja säilömisen vuoksi loisen munat säilyivät, joten lapamato levisi kastikkeen mukana. Kaakkoisaasialaisessa keittiössä käytettävän samantyyppisen kastikkeen korkea suolapitoisuus tuhoaa loisten munat.
Ympäristönsuojelulaki

Ympäristönsuojelulaki (lyhenne YSL) on yleislaki, joka säätelee lähinnä ympäristön pilaantumista ja siihen liittyviä velvoitteita ja määräyksiä. Laki sisältää säännökset maaperän, ilman ja vesien suojelusta. Lain tavoitteena on ympäristön pilaantumisen ennaltaehkäisy.
Laki uudistui viimeksi vuonna 2014, jolloin Euroopan unionin teollisuuspäästödirektiivi tuli osaksi Suomen lainsäädäntöä. Tällöin parhaan käyttökelpoisen tekniikan käyttämisestä tuli oikeudellisesti sitovaa päästötasojen osalta. 
Pilaantumisen torjumiseksi YSL sisältää lupajärjestelmän. Toiminta, josta aiheutuu pilaantumisen vaaraa, on luvanvaraista. Aluehallintovirasto päättää merkittävimmistä luvista sekä sellaisista toiminnoista, jotka tarvitsevat sekä vesi- että ympäristönsuojelulain mukaisen luvan. Aluehallintovirasto päättää myös vesiin ja viemäriin päätyvien päästöjen luvista. Muista ympäristöluvista päättävät kunnan ympäristönsuojeluviranomaiset.
Henttaa

Henttaa () on Espoon kaupunginosa, joka sijaitsee Kehä II:n länsipuolella, Kuurinniityn, Sepänkylän ja Olarin välissä. Espoon keskuspuisto ympäröi kaupunginosaa usealta suunnalta.
Henttaan Storåkernin pellolle, vanhan asutuskeskittymän ja Kehä II:n väliin, ollaan rakentamassa Suurpellon asuin- ja työpaikka-aluetta. Henttaan palveluihin kuuluu päiväkoti, postilaatikko, urheilukenttä, paperinkeräysastia, rullalautaramppi sekä tenniskenttä. Lähimmät muut palvelut ovat Suurpellossa, Olarissa, Mankkaalla tai kauempana Espoossa ja Helsingissä.
2010-luvun alussa Henttaalla on suoritettu voimakasta täydennysrakentamista.
Henttaalla ilmestyy Lillhemtin omakotiyhdistyksen toimittamana oma lehti, "Lillhemtin Sanomat – Lillhemt Bladet", joka alkoi ilmestyä vuonna 1983.
Nimi.
Henttaan kylän nimi perustuu ruotsinkieliseen kylän nimeen "Hemtans", joka vuorostaan perustuu alkutalon nimeen "H(a)ent(e)" tai "Hentta(la)". Nimen taustalla lienee vanha henkilönnimi, mutta varmuutta tästä ei ole. Nimen vanhoja kirjoitusasuja ovat "Henttheby" (1540), "Haenttans" (1584) sekä "Hemptans" (1675). Suomenkielinen nimi on myöhäinen mukaelma alkuperäisestä nimestä.
Historia.
Nykyisin Turunväylänä tunnetun Tarvontien rakentaminen alkoi vuonna 1956 ja se valmistui vuonna 1962. Henttaan pohjoisrajalla kulkeva Tarvontie oli Suomen ensimmäinen moottoritie ja se kulki Helsingin Munkkiniemestä Espoon Gumböleen.
Henttaan itärajan muodostava Kilonväylä eli Kehä II rakentui vuonna 2000. Kehä II halkoo Smedsby–Hemtans–Dåvitsbyn kulttuurimaisemaa. Suurpellon kaupunginosa on rakentunut Kehä II:n varteen.
Vuoden 2022 lopussa toisen Henttaan postinumeroalueen, johon kuuluu myös Suurpelto, väestöstä 41 prosenttia oli ulkomaalaistaustaisia.
Liikenne.
Henttaalle pääsee kulkemaan autolla Suurpellon läpi kulkevaa Maakirjantietä jatkaen Vähän-Henttaan tietä punaiselle talolle. Espoon kaupunki tulee muuttamaan ajoyhteyden kulkemaan Opinmäen koulun ohitse Suurpelto III -kaavan mukaisesti rakentaessaan uuden kaavan mukaista kunnallistekniikkaa Henttaan pelloille. 
Julkiset kulkuvälineet palvelevat Henttaalle saakka, myös Suurpellon linjat ovat kävelyetäisyydellä.
Henttaan "punaiselta talolta", Lillhemt 
Pysäkki E3302
Suurpellon keskeltä
Henttaan puistokatu "etelään", Pysäkki E3307
Henttaan puistokatu "pohjoiseen", Pysäkki E3313
Henttaan kartano.
Henttaankartanon perustukset rakennettiin 1700-luvulla. Tämä punainen talo siirtyi 1900-luvun alussa SDP:n perustajalle, joka laajensi taloa ja rakennutti taloon yläkerran. Talo on Espoon kaupungin omistuksessa. Espoon omistuksessa olevan puolen alue kunnostettiin ja entisöitiin vuonna 2007. Toisessa osassa toimii Henttaan kyläkokous. Henttaan kentän vierellä on Henttaan kartanon vanhan saunan rauniot.
Helsingin pommitukset

Helsingin pommitukset voi tarkoittaa jotain seuraavista:
Periheli

Periheli on se piste Aurinkoa kiertävän kappaleen radalla, jossa kappale on lähimpänä Aurinkoa. Radan kaukaisimman pisteen nimi on vastaavasti apheli. Kappaleen kiertonopeus on alhaisin aphelissä ja korkein perihelissä.
Sanana periheli viittaa Auringon kiertämiseen. Sanan heli-pääte korvataan geum-päätteellä, jos kappale kiertää Maata ja "astroni", jos kappale kiertää jotakin muuta tähteä. Kun ei haluta tehdä eroa eri keskuskappaleiden välille puhutaankin yleisesti "periapsidiajasta".
Muiden taivaankappaleiden kiertolaisten radan kaukaisimman ja läheisimmän pisteen nimi voidaan muodostaa vastaavasti:
Yleistermi on apsidi. Lähimmäin ohituksen piste on periapsis (esimerkiksi englannissa myös käytössä samaa merkitsevä termi "pericentre") ja etäisimmän apoapsis (apapsis on myös, harvemmin, käytössä). Jana, joka kulkee apoapsiksen ja periapsiksen kautta, on englanniksi "line of apsides", joka on elliptiselle kiertoradalle ellipsin pitempi puoliakseli.
"Periheliaika" (engl. "Time of Perihelion") on se ajanhetki, jolla radallaan liikkuva planeetta, asteroidi, komeetta tai muu taivaankappale on perihelissä. Periheliaika on eräs taivaankappaleen rataa kuvaava rataelementti ja sitä tarvitaan, kun halutaan tietää missä ratansa pisteessä taivaankappale on jollakin ajanhetkellä menossa. Se mitataan usein juliaanisina päivinä jostakin ennaltasovitusta ajan nollahetkestä. 
Periheliajan sijasta kappaleen sijoittaminen radalle voidaan ja usein ilmaistaankin muilla tavoin. Matemaattiselta kannalta jonkin verran käytännöllisempi vastaava suure on keskianomalia.
Something Wild

Something Wild on suomalaisen metalliyhtyeen Children of Bodomin esikoisalbumi, joka julkaistiin alkuvuodesta 1997. Tunnetuimmat kappaleet ovat ”Lake Bodom” ja ”Deadnight Warrior”, joista jälkimmäisen bändi nauhoitti keskellä yötä nautittuaan alkoholia. ”Deadnight Warriorista” tehtiin myös video. Albumin äänimaailma on synkempi kuin bändin myöhemmät albumit. Sen yhdeksi genreksi on siksi ehdotettu mm. black metalia, mutta sitä on hankala määritellä - sävellykset ovat yleisesti ottaen kokeilevampia ja vapaamuotoisempia kuin myöhemmillä yhtyeen albumeilla. Myös puhdasta kitarasoundia käytetään parissa kappaleessa, mikä on Children of Bodomin musiikissa äärimmäisen harvinaista. 
Bändin soolokitaristi-laulaja Alexi Laiho halusi laulaa kappaleet mahdollisimman vihaisessa mielentilassa, joten muut bändin jäsenet ärsyttivät häntä, ja kerran bändin silloinen komppikitaristi Alexander Kuoppala joutui jopa käymään sairaalassa loukattuaan itsensä.
Kannessa esiintyvä viikatemies, joka esiintyy myös bändin muiden albumien kannessa viittaa Bodominjärven murhaajaan, joka tappoi kolme ihmistä järven rannalla sijaitsevassa teltassa 1960. Kaikki muutkin kyseisen bändin Bodom-sanoitukset yms. liittyvät tuohon kyseiseen tapahtumaan.
Kappaleet.
Sävellykset ja sanoitukset Alexi Laiho, sovitukset Children of Bodom
&lt;/ol&gt;
Solariumi

Solariumi on laite, jossa käytetään ultraviolettisäteilyä kosmeettisiin ja tai lääketieteellisiin tarkoituksiin. Laitteessa käytetään loisteputkia, joista tulee yleensä UVA-säteilyä, nykyisin myös UVB-säteilyä. Loisteputket on yleensä asetettu kahdeksi kanneksi, joista alimmaisella maataan ja joista toinen lasketaan päälle. 2000-luvulla ovat yleistyneet seisten käytettävät "aurinkosuihkut", joissa iho ei koske rusketuslaveria, joten ne ovat myös hygieenisempiä.
Solariumista saatava säteily saa aikaan keinotekoisen rusketuksen. Tämä rusketus ei kuitenkaan suojaa ihoa palamiselta, koska se jättää ihon ohueksi. Vanhemmissa solariumeissa ei muodostu D-vitamiinia, mutta joissakin uudemmissa solariumeissa on myös D-vitamiinisynteesin vaatimat, UVB-säteilyä tuottavat lamput. Solarium parantaa eräitä ihovaivoja kuten psoriasista, mutta solariumin säännöllinen käyttö lisää ihosyövän riskiä jopa 75 prosenttia. Liiallinen solariumissa käyminen vanhentaa ihoa. 
WHO ja Säteilyturvakeskus (STUK) suosittelevat solariumin välttämistä. Vuonna 2004 ilmestyivät ensimmäiset tutkimukset, jotka viittaavat siihen, että solarium tuottaa endorfiineja ja aiheuttaa riippuvuutta. Tanoreksia on uudissana, joka tarkoittaa riippuvuutta ruskettumiseen joko aurinkoa ottamalla tai solariumia käyttämällä. WHO on vuodesta 2009 luokitellut solariumien UV-säteilyn tupakan veroiseksi syövän aiheuttajaksi.
Suomessa solariumien käyttö oli huipussaan 1980-luvulla, jolloin rusketuslaitteita myytiin jopa koteihin. Tuolloin ei vielä tunnettu solariumien mahdollisia terveyshaittoja. Solarium-yrittäjillä on Suomessa ollut vuoden 2012 heinäkuun alusta alkaen velvollisuus valvoa, etteivät alle 18-vuotiaat käytä solariumia. Valvontavelvollisuuden rikkomisesta voidaan tuomita sakkoon. Vuodesta 2015 itsepalvelusolariumit ovat olleet Suomessa kiellettyjä.
Silokallio

Silokallio on tasainen kalliopinta, jollaiset ovat Suomessa tavallisia. Ne ovat muodostuneet mannerjään virtauksen synnyttäminä jääkauden aikana. Jää hankaa, rikkoo, rouhii, silottaa ja naarmuttaa kalliota. Jää virtaa oman painonsa ansiosta aina jäätikön reunaa kohti ja tempaa mukaansa irtainta maa-ainesta, hiekkaa ja kiveä. Alle jää kalliopinta, joka hioutuu jäätikön alla kulkevan maa-aineksen vaikutuksesta.
Silokallio on loiva tai vaakasuora, koska jää on tasoittanut sen. Sen jään kulkusuunnan vastaisella puolella on monesti jyrkkä lasku, jota jää ei ole kuluttanut (niin sanottu suojasivu). Silokalliossa on jään kulkusuunnan suuntaisia uurteita. Jää muovaa myös kouruja, jotka ovat uurteiden suuntaisia ja loppua kohti leveneviä. Kaarimaisia muotoja ovat jään kulkusuuntaan kuperat ohuet pirstekaarteet ja paksut sirppikourit, jään kulkusuuntaan kuperia ovat sirppimurrokset. Simpukkamurros on molempiin suuntiin kupera, linssin poikkileikkausta muistuttava painuma kalliossa sen huipun kohdalla.
Terminator

Terminator eli Cyberdyne Systems Series T-800 / T-850 Model 101, suomeksi joskus Terminaattori, on kyborgi, joka teki ensiesiintymisensä tieteis-toimintaelokuvassa "Terminator – tuhoaja" (1984). Hahmo on esiintynyt myös elokuvasarjan muissa osissa "Terminator 2 – Tuomion päivä" (1991), ' (2003), "Terminator – Pelastus" (2009), "Terminator Genisys" (2015) ja ' (2019). Terminatorin alkuperäinen esittäjä on näyttelijä Arnold Schwarzenegger. Elokuvassa "Terminator – Pelastus" hahmo on luotu digitaalisesti, eikä Schwarzenegger näyttele sitä.
Ominaisuudet.
Elokuvasarjan jokaisessa osassa on päivitetty Terminator-tyyppi, joka näyttää samalta kuin edeltäjänsä mutta on jollain tavalla edistyneempi. Elokuvasarjan kahdessa ensimmäisessä osassa ja uusimmissa osissa esiintyy tyyppi T-800 ja kolmososassa T-850. Varhaisin T-800 oli valmistettu titaaniseoksesta ja sitä seuranneet mallit koltaaniseoksesta, joka kestää yli 430 asteen kuumuutta paremmin kuin titaani. Rungon päällä on orgaaninen kerros ja iho, joka saa Terminatorin näyttämään ihmiseltä. Malli 101 näyttää Arnold Schwarzeneggeriltä, muilla malleilla on eri näyttelijöiden kasvot.
Jotta uusi Terminator ei tarvitsisi koulutusta, siihen on ohjelmoitu aikaisempien Terminatorien kokemukset, jotka on ladattu talteen niiden huollon yhteydessä.
Terminator pystyy huijaamaan ihmisiä uskomaan sitä ihmiseksi, mutta koirat kykenevät havaitsemaan sen kyborgiksi.
Tuotanto.
Schwarzeneggerin esittämä Terminator on iso ja lihaksikas. Ohjaaja James Cameron oli alun perin suunnitellut rooliin vähäpätöisemmän kokoista näyttelijää. Cameron on kertonut, että Terminatorin hahmon idea oli tullut hänelle painajaisunessa.
Muussa mediassa.
Elokuvasarjan ohella Terminator-hahmo on esiintynyt myös sarjakuvissa. Frank Millerin neliosaisessa sarjakuvateoksessa "RoboCop vs. The Terminator" se esiintyy RoboCopin kanssa ja Dark Horsen sarjakuvakirjassa "Alien-" ja "Predator"-universumissa. Hahmo esiintyy myös ladattavana bonushahmona "Mortal Kombat 11" -pelissä.
EUFOR Althea

 EUFOR Althea on Euroopan unionin 2. joulukuuta 2004 aloittama sotilaallinen kriisinhallintaoperaatio Bosnia ja Hertsegovinassa. Se jatkaa Naton SFOR-operaation kaltaisella toimeksiannolla ja nivoutuu kiinteästi yhteen EU:n maassa jo pidempään ylläpitämien poliisi- ja tarkkailijaoperaatioiden kanssa. Althea-operaatio on ensimmäinen EU:n johtama huomattava sotilaallinen rauhanturvaoperaatio.
Suomalaiset Althea-operaatiossa.
Operaatioon osallistuu yhteensä noin 7 200 rauhanturvaajaa, joista 176 on Suomesta (2/2006). Suomalaisista valtaosa palvelee operaation Pohjoisessa taisteluosastossa (Multinational Task Force North, MNTF N), joka oli aluksi suomalaisen prikaatikenraalin johdossa. Taisteluosaston päätukikohta on Tuzlan kaupungin lähistöllä sijaitsevassa Zivinicen kunnassa oleva Camp Eagle Base (CEB).
Suomen päävastuualueena on vastata osaston viesti- ja johtamisjärjestelmästä. Järjestelmässä käytetään TETRA-teknologiaa, joka on sama kuin suomalaisessa viranomaisverkossa VIRVE:ssä käytetty.
Robin Finck

Robin Finck (s. 7. marraskuuta 1971 Marietta, Georgia, Yhdysvallat) on lukuisissa yhtyeissä soittanut kitaristi. Yhtyeistä kuuluisimmat ovat Nine Inch Nails ja Guns N’ Roses, muita ovat Prowess, Bat Your Lashes, The Hookers, Sik Dik, Impotent Sea Snakes, Sick MotherFuckers ja Cirque du Soleil.
Esittely.
Finck jätti Nine Inch Nailsin vuonna 1996 ja tuli hiukan myöhemmin valmistelemaan Guns N’ Rosesin uutta albumia. Kaksi vuotta myöhemmin hän palasi Nine Inch Nailsiin ja tuli vuonna 2000 takaisin Guns N’ Rosesiin. Finck ei ole varsinaisesti jättänyt kertaakaan Guns N’ Rosesia, mutta siirtyi vuosiksi 1998–2000 Nine Inch Nailsin kiertuekitaristiksi. Hän kiersi Guns N’ Rosesin kanssa 2001, 2002 ja 2006. Finck toimi yhtyeessä soolokitaristina. Jälleen 2008 Finck palasi osaksi Nine Inch Nailsia.
Tommy Stinson

Thomas Eugene ”Tommy” Stinson (s. 6. lokakuuta 1966 Minneapolis, Minnesota, Yhdysvallat) on yhdysvaltalainen basisti, joka tuli tunnetuksi 1980-luvun vaihtoehtorock-yhtyeen The Replacementsin basistina. Vuosina 1998–2016 hän soitti bassokitaraa Guns N’ Rosesissa.
1990-luvun lopulla Stinson alkoi nauhoittaa uudistuneen Guns N’ Rosesin kanssa uutta albumia. "Chinese Democracyksi" nimetty albumi ilmestyi lopulta marraskuussa 2008. Stinson oli mukana yhtyeen kiertueilla vuoteen 2014. Seuraavana vuonna hän lähti yhtyeestä alkuperäisbasisti Duff McKaganin palattua takaisin.
Stinsonin muita yhtyeitä ovat olleet Dogbreath, Bash &amp; Pop ja Perfect. Keväällä 2005 hän soitti muutamalla keikalla Soul Asylum -yhtyeessä.
Pompejilaiset maalaustyylit

Pompejilaiset maalaustyylit on tapa luokitella roomalaisia seinämaalaustyylejä. Ne perustuvat August Maun luokittelujärjestelmään, joka oli muodostettu Pompejista tehtyjen löytöjen pohjalta. Niitä käytetään apuna roomalaisten maalausten ajoittamisessa, mutta ne ovat tässä jokseenkin epätarkkoja. Tyylejä on neljä:
62 tapahtuneen maanjäristyksen jälkeen rakennusten korjauksen aikana Pompeijissa maalattiin seinämaalauksia, joissa käytettiin kandelaaberityyliä ja elektistä tyyliä.
Työsulku

Työsulku on työnantajapuolen painostuskeino työtaistelun aikana, kun tietyllä ammattialalla ollaan sopimuksettomassa tilassa. Työsulku tarkoittaa sitä, että työnantajat estävät tietyn alan ammattiliittoon kuuluvia työntekijöitä pääsemästä työhön ja keskeyttävät heidän palkanmaksunsa.
Työehdoista saa Suomen lain mukaan ryhtyä laillisesti työtaisteluun silloin, kun alalla ollaan sopimuksettomassa tilassa, eli kun työ- tai virkaehtosopimus ei ole voimassa. Palkansaajapuolen toimena työtaistelu merkitsee järeimmillään lakkoa, työnantajapuolella työsulkua. Sopimuksen ollessa voimassa on työnantajalla kuitenkin mahdollisuus poliittiseen työsulkuun, mutta koska niitä ei tiettävästi ole Suomessa koskaan järjestetty, ei niistä ole päässyt muodostumaan oikeuskäytäntöä.
Sekä lakosta että työsulusta on ilmoitettava kaksi viikkoa ennakkoon sekä vastapuolelle että valtakunnansovittelijan toimistoon. Työministeriö voi valtakunnansovittelijan esityksestä lykätä työtaistelun alkua kahdella viikolla, jos työtaistelusta esimerkiksi aiheutuu kohtuutonta haittaa.
Työsulut voivat olla luonteeltaan "hyökkääviä", jolloin työnantaja estää työntekijöitä tekemästä työtä kunnes hänen vaatimuksiinsa suostutaan, tai "puolustustoimenpiteitä", jolloin työnantaja estää työnteon vastauksena lakkotoimenpiteisiin toista työnantajaa kohtaan saman työnantajajärjestön piirissä tai siksi, että (esimerkiksi kuljetusten) lakolla on työn tekeminen tehty mahdottomaksi tai kannattamattomaksi. Työsulku voi olla myös esimerkiksi järjestön käyttämä viivytystaktiikka.
Työsulkuja Suomessa.
Työsulkua on käytetty Suomessa painostustoimena hyvin harvoin. 1970- ja 1980-luvuilla sitä käytettiin lähinnä rakennusalalla, myös 1990-luvulla sulkua käytettiin muutaman kerran lakkojen yhteydessä. Vuonna 1991 kuljetusalan työnantajat pitivät kolmen viikon mittaisen työsulun. Pankkialalla oli työsulku 1990-luvun alussa.
Metsäteollisuus ry. julisti paperiteollisuuden sopimusalalle työsulun toukokuussa 2005. Työsulku lopetettiin 44 päivän jälkeen työehtosopimuksen synnyttyä, kun työnantajaosapuoli sai suurimman osan vaatimuksistaan läpi.
26. huhtikuuta 2010 klo 18 Elintarviketeollisuusliitto aloitti työsulun, kun Elintarviketyöläisten liitto hylkäsi työriitaan annetun sovintoesityksen.
Marraskuussa 2017 Matkailu- ja Ravintolapalvelut MaRa ilmoitti työsulusta, kun työehtosopimusneuvotteluissa Palvelualojen ammattiliitto PAMin kanssa ei päästy yhteisymmärrykseen hiihtokeskus- ja ohjelmapalvelualojen palkkauskorotuksista.
Maaliskuussa lakkokeväänä 2024 muun muassa Teknologiateollisuuden työnantajat ry. ilmoitti palkanmaksun lopettamisesta yksipuolisella päätöksellä ilman YT-neuvotteluja. Teollisuusliiton mukaan kyseessä oli työsulku, ja näin ollen se olisi Suomen historian suurin työsulku Teollisuusliiton puheenjohtaja Riku Aalto väitti, että tämä todisti maan hallituksen ja elinkeinoelämän olevan yksi ja sama taho, vaikka Elinkeinoelämän keskusliitto on todennut, ettei ole työmarkkinakiistan osapuolena.
Pixel

Pixel (ennen Pixel32) on kuvankäsittelyohjelma. Sen on tehnyt Pavel Kanzelsberger Free Pascalia käyttäen.
Pixel on saatavana seuraaville käyttöjärjestelmille:
Sielunmessu

Sielunmessu eli requiem on katolisen kirkon jumalanpalvelus, jossa rukoillaan edesmenneiden puolesta. Sen alkuperäinen nimi on eli messu kuolleiden puolesta, mutta se tunnetaan yleisesti myös palveluksen tekstin ensimmäisellä sanalla "Requiem" eli "lepo".
Requiemin osat.
Sielunmessu noudattaa yleisesti tavallisen messun kaavaa. Se sisältää täydellisessä muodossaan messun pysyvät osat paitsi "Gloria", "Credo" ja evankeliumia edeltävä "Halleluja", joka korvataan Tractus-osalla, sekä muuttuvat osat, joiden teksti sielunmessussa on aina sama. Requiemiin kuuluu sekvenssi-osa "Dies irae". Vatikaanin toisen kirkolliskokouksen liturgisissa uudistuksissa "Dies irae" -osan käytöstä luovuttiin.
"Dies irae" -sekvenssin on muotoillut Tuomas Celanolainen 1200-luvulla. Runoelman alku kuvaa viimeistä päivää mm. Ilmestyskirjan näyllä, keskiosa on katuvan rukousta ja sekvenssin loppujakso muuttuu minä-muodosta yleiseksi.
Trenton kirkolliskokouksessa säädetyn requiem-messun osat ovat:
Kuuluisia requiem-sävellyksiä.
Lukuisat säveltäjät ovat säveltäneet sielunmessun tekstin vuosisatojen aikana. Säveltäjät ovat usein käsitelleet requiemin järjestystä vapaasti muunnellen. Esimerkiksi Joonas Kokkosen Requiemista puuttuu "Dies irae" kokonaan. Kokkosen Requiemissa on viimeistä edellisenä osana osa "In paradisum".
Kuuluisia sielunmessuja:
Valtatiet

Valtatiet on Mika Waltarin ja Olavi Paavolaisen yhdessä kirjoittama runokokoelma. Paavolainen kirjoitti runonsa salanimellä Olavi Lauri. Kokoelmaan kuuluu 18 Waltarin ja 12 Paavolaisen kirjoittamaa runoa. Kokoelman kannen ja muun kuvituksen on tehnyt Sylvi Kunnas.
"Valtatiet" ilmestyi Otavan kustantamana vuonna 1928.
Teos sai myönteisiä arvosteluja muun muassa Helsingin Sanomilta ja Ylioppilaslehdeltä.
Jälkiruoka

Jälkiruoka on länsimaissa aterian viimeinen ruokalaji, yleensä makea, mutta joskus voimakkaan makuinen kuten juusto. Herkuttelun lisäksi sokeripitoisen jälkiruuan tarkoitus on edesauttaa ruuansulatusta.
Kiinalaisessa ateriassa makeat ruokalajit syödään tyypillisemmin aterian keskellä, ja makeahko väliruoka kuten sorbetti, jolla puhdistetaan makuaistia eri pääruokalajien välillä, on ollut Euroopassakin osa hovipäivällisiä.
Marenkia levitetään monesti kakkujen tai makeiden piirakoiden päälle. Marengin valmistustapoja ovat sveitsiläinen, ranskalainen ja italialainen valmistustapa. Jälkiruoissa käytetään myös vaniljakastikkeita, jotka ovat joskus vaahtoutuvia. Niitä käytetään leivonnassa sekä leivonnaisten ja muiden jälkiruokien päällä. Suklaata käytetään leivonnassa kakkuihin, pikkuleipiin ja muihin pieniin leivonnaisiin.
Hilloja, marmeladeja ja makeita hyytelöitä käytetään ohukaisten ja pannukakun päällä sekä kakkujen ja pikkuleipien täytteissä. Hilloja ja marmeladeja voidaan tehdä marjoista ja hedelmistä kotitekoisestikin. Myös soseita voidaan tehdä kotitekoisesti ja niitäkin voidaan käyttää leivonnassa ja muiden jälkiruokien valmistamisessa. Hyytelöstä voidaan tehdä isompajakin jälkiruokakokonaisuuksia, hyydykkeitä, kuten hyydyketorttuja tai hyydykekakkuja.
Pedja jõgi

Pedja jõgi alkaa Länsi-Virumaan maakunnan eteläosista Pandiveren ylängöltä läheltä "Simunaa" virraten läpi Jõgevamaan ja Jõgevan kaupungin laskien Emajokeen Alam-Pedjan luonnonsuojelualueella, hieman aikaisemmin on Põltsamaa jõgi yhtynyt tähän jokeen. 
Jõgevan ja Puurmanin välissä on Härjanurmin kalanviljelyaltaat, aivan Pedjan partaalla. Valtaosa joen vedestä on ohjattu kulkemaan kala-altaiden kautta. Altaista voi itse pyytää forellia, ja paikan omistaja paistaa sen syöntikuntoon.
Varsinkin Puurmanin kylän jälkeen Tallinna-Tartto -maantien alitettuaan joki mutkittelee erittäin voimakkaasti. Täällä luonnon voimat ovat osallistuneet joen patoamiseen, sillä siellä täällä joen poikki on paksujakin puita estäen tai hidastaen kanoottien kulun. Joki on kuitenkin erinomainen melontajoki rauhallisuutensa ja kauniin luonnon johdosta. Rannat ovat paikoitellen vaikeakulkuisia eivätkä suo rantautumismahdollisuuksia kanootista. Joen ruoikoissa saattaa nähdä jopa satoja sudenkorentoja kauniina päivänä.
Cv

Cv tarkoittaa seuraavia:
Katso myös.
Aihepiiriin liittyy myös seuraava:
Tiurinlinna

Tiurinlinna (venäjäksi "Tiverski") on muinaislinna Vuoksen rannalla Karjalankannaksella, nykyisellä Venäjällä. Linna rakennettiin Vuoksen kapeimmassa kohdassa sijainneelle saarelle Räisälän kylän etelä-kaakkoispuolelle. Tiurinlinna on ollut asuttu ja paikalta on löydetty 19 kiviperusteisen asumuksen jäänteet, joiden koko vaihteli 4×5 metrin ja 8×7 metrin välillä. Linnalta on lisäksi löydetty yli 300 neliömetrin kokoisen rakennuksen kiviset perustukset, jonka keskellä on ollut tulisija.
Paikka on ollut linnoitettuna jo pakanuuden aikana ennen kristinuskon saapumista alueelle. Hjalmar Appelgren arvioi linnan olleen löytöjen perusteella käytössä ainakin 1100-luvulla. Varsinaista linnaa on rakennettu Käkisalmen linnan kanssa yhtaikaa 1100- tai 1200-luvulla. Toisten tietojen mukaan linna on rakennettu vasta 1300-luvulla.
Alueella oli asutusta aiemminkin – keramiikkalöydöt viittaavat varhaismetallikauteen ajanlaskun alun tienoille. Vakiintunutta asutusta paikalla oli viimeistään ristiretkiajalla, vaikka aikaa leimasivat myös hämäläisten ja karjalaisten kahakat sekä ruotsalaisten voimakas muutto Karjalankannakselle, mikä ärsytti Novgorodia. Alueella tehty hopea-aarrelöytö ajoittuu juuri tähän aikaan, vaikka osa aarteen rahoista onkin jo viikinkiajalta 900-luvulta.
Kronikoiden mukaan Novgorod antoi vuonna 1404 Smolenskin ruhtinaalle Ju­rille 13 sivukaupunkia ("prigorod"), joista yhden on arvioitu olleen Tiurin linnoitettu kaupunki, "Tiverski". Ruotsalaiset hävittivät linnan vuonna 1411. Tämä johti Novgorodin ruhtinaan Luvgeni Olgerdovitšin johtamaan kostoretkeen Viipurin seudulle, jossa novgorodilaiset lopulta polttivat Viipurin esikaupungin 26. maaliskuuta 1411. Tässä yhteydessä paloi myös puusta tehty Viipurin vanha tuomiokirkko, joka päätettiin rakentaa uudestaan kivestä 1413.
Linnasaari vallien sisäpuolelta oli 225 metriä pitkä, 44–60 metriä leveä ja 7 metriä korkea. Vuoksen vedenpinnan laskun jälkeen kosken itäinen haara on kuivunut kokonaan.
Burt Rutan

Elbert L. "Burt" Rutan (s. 17. kesäkuuta 1943) on yhdysvaltalainen lentokonesuunnittelija, joka on tullut tunnetuksi monista erikoisista ja ennätyksiä rikkoneista koneistaan.
Rutan on syntyisin Portlandista, Oregonista ja varttui Kaliforniassa. Hän lensi ensimmäisen yksinlentonsa 16-vuotiaana 1959. Vuonna 1965 hän valmistui Kalifornian polyteknillisestä yliopistosta ilmailutekniikan insinöörinä.
Vuodet 1965–1973 hän työskenteli Yhdysvaltain ilmavoimien Edwardsin lentotukikohdassa projekti-insinöörinä. Hän toimi yhdeksessä eri lentotestausprojektissa ml. hävittäjälentokoneiden syöksykierrekokeet. Hänen projektitöihinsä kuului myös LTV XC-142 VTOL -kuljetuskoneen testaus. Tämä jälkeen hänestä tuli Bede Aircraftin Bede Test Centerin johtaja 1974 asti. 
Rutan erosi kesäkuussa 1974 perustaakseen oman lentokonetehtaansa, "Rutan Aircraft Factory", Mojaven aavikolle. Hän kehitteli monia prototyyppilentokoneita. Ensimmäinen tuote oli harrastelentokone Rutan VariViggen. VariEze-koneen suunnitelmia myytiin huomattavasti. Seuraavia koneita olivat Long-EZ ja Rutan Quickie.
Huhtikuussa 1982 hän perusti Scaled Composites Inc.:in. Rutan toimi yhtiön kautta muun muassa Beechcraft Starshipin pääsuunnittelijana.
Vuonna 1986 Rutanin suunnittelema "Voyager" lensi ensimmäisenä lentokoneena maailman ympäri välilaskutta ja ilman tankkauksia. Konetta lensivät Burt Rutanin veli Dick Rutan ja Jeana Yeager. Lento kesti 9 vuorokautta, 3 minuuttia ja 45 sekuntia.
Kesäkuussa 2004 Rutanin SpaceShipOnesta tuli ensimmäinen yksityisen rakentama alus, joka saavutti avaruuden. Kone voitti Ansari X -palkinnon 4. lokakuuta pilottinaan Mike Melvill.
3. maaliskuuta 2005 Voyageria muistuttava suihkumoottorilla varustettu GlobalFlyer uusi Voyagerin ennätyksen pilottinaan Steve Fossett.
Rutanin suunnittelemille koneille on ollut tyypillistä epätavalliset siipirakenteet, canard-siipien käyttö sekä koneiden keveys.
Carl Gustaf Wrangel

Carl Gustaf Wrangel (23. joulukuuta 1613 – 5. heinäkuuta 1676) oli ruotsalainen marsalkka. Hän oli baltiansaksalaista sukua. Myös hänen isänsä Herman Wrangel oli Ruotsin marsalkka ja Liivinmaan kenraalikuvernööri 1643.
Carl Gustaf Wrangel syntyi lähellä Uppsalaa ja kunnostautui 20-vuotiaana ratsuväenkapteenina kolmikymmenvuotisessa sodassa (1618–1648) katolista liigaa vastaan. Kolme vuotta myöhemmin hän oli eversti ja 1638 kenraalimajuri, sotien edelleen Saksassa. Vuoden 1644 sotaretkellä hän komensi laivastoa ja löi tanskalaiset Fehmarnin lähellä 23. lokakuuta.
Vuonna 1646 sodan edelleen jatkuessa hän palasi Saksaan marsalkkana ja seurasi Lennart Torstenssonia Ruotsin joukkojen ylipäällikkönä. Tämä aseman hän piti kolmikymmenvuotisen sodan viimeiset kolme vuotta, joina Wrangelin ja Henri Turennen johtamat ruotsalaiset ja ranskalaiset joukot taistelivat Baijerissa ja Württembergissä. Sodan päätyttyä 1648 hänestä tuli Ruotsin Pommerin kenraalikuvernööri. Hän hoiti virkaa vuoteen 1652 saakka sekä vielä vuosina 1656–1676.
Pohjan sodan (1655–1661) puhjetessa Wrangel komensi aluksi laivastoa. Vuonna 1656 hän komensi maajoukkoja Brandenburgin vaaliruhtinaan joukkojen kanssa Varsovan taistelussa. Vuonna 1657 Wrangel, nimitettynä valtakunnanamiraaliksi ("Riksamiral"), hyökkäsi Jyllantiin, 1658 ylitti jäätyneen meren ja valloitti Kronborgin Tanskassa. Vuonna 1664 hänestä tuli valtakunnanmarski ("Riksmarsk"). Asemassaan hän oli valtaneuvoston jäsen. Kaarle XI:n astuttua 1660 alaikäisenä valtaistuimelle, valtaneuvosto hallitsi Ruotsia.
Wrangelin viimeinen sota jäi kuitenkin kesken. Komentaessaan raihnaisena Ruotsin armeijaa Ranskan–Hollannin sodassa Brandenburgia vastaan hänet kutsuttiin takaisin veljensä paroni Waldemar Wrangelin Fehrbellinissä kärsimän tappion jälkeen. Wrangel kuoli Rügenillä Ruotsin Pommerissa 1676.
Kreetta Onkeli

Kreetta Johanna Onkeli (s. 1. maaliskuuta 1970 Jyväskylä) on suomalainen kirjailija ja kolumnisti.
Ura.
Onkeli varttui Luhangassa ja Joutsassa. Hän on koulutukseltaan ylioppilas. Ennen vapaaksi kirjailijaksi siirtymistään Onkeli työskenteli toimittajana ja opiskeli Teatterikorkeakoulun dramaturgilinjalla..
Onkelin esikoisromaani "Ilonen talo" (WSOY 1996) sai Kalevi Jäntin palkinnon vuonna 1997. Sen ja novellikokoelman Tervetuloa Paratiisiin (Sammakko 2003) pohjalta on tehty kolmiosainen Maria Ruotsalan ohjaama televisioelokuva vuonna 2006.
Vuonna 2013 Onkeli sai Finlandia Junior -palkinnon teoksellaan "Poika joka menetti muistinsa".
Onkeli on työskennellyt toimittajana tai kolumnistina muun muassa "Helsingin Sanomissa", "Talouselämässä", "Savon Sanomissa", "Imagessa", "Maaseudun Tulevaisuudessa", "Iltalehdessä" ja "Kuntalehdessä."
John Starley

John Kemp Starley (1854–1901) oli englantilainen keksijä ja teollisuusmies. Hän kehitti ensimmäisen varsinaisen polkupyörän, niin sanotun "turvapolkupyörän" vuonna 1885, jota alkoi myydä nimellä Rover. Myöhemmin hänen yrityksensä alkoi valmistaa Rover-merkkisiä autoja.
Turvapyörässä oli uusi innovaatio, "ketjuveto". Turvapyörässä poljinkoneisto oli sijoitettu itse runkoon ja voimansiirto takapyörään tapahtui ketjuvedolla. Aikaisemmissa malleissa voimansiirto oli pelkän akselivetoisen etupyörän varassa. Kun ohjaava pyörä ja vetävä pyörä eivät olleet enää yksi ja sama etupyörä, niin ajaminen oli helpompaa. 1800-luvulla polkupyörät eli velosipedit olivat kehittyneet nykyisin silmin omituisen näköisiksi, kun etupyörä oli puolitoistametrinen. Syynä tähän oli se, että isolla pyörällä päästiin kovaan vauhtiin. Starley otti mallia omaan pyöräänsä vanhemmista pyöristä, kuten Karl von Draisin Draisine-potkupyörästä, jossa molemmat pyörät olivat saman kokoiset. Starleyn Rover-pyörässä ajajan jalat ulottuivat maahan saakka, minkä vuoksi pyörää alettiin kutsua turvapyöräksi. Kun John Boyd Dunlop muutamaa vuotta myöhemmin kehitti ilmatäytteisen renkaan, niin tie turvapyörän menestymiseen aukeni. Kymmenessä vuodessa turvapyörän rakenne oli vakioitunut kautta maailman polkupyörän perusmalliksi.
Oppia polkupyörien tekemisessä John Starlay oli saanut ollessaan työssä setänsä James Starleyn polkupyörätehtaassa. James Starley oli kehittänyt pinnapyörää.
John Boyd Dunlop

John Boyd Dunlop (5. helmikuuta 1840 Dreghorn, Ayrshire, Skotlanti – 23. lokakuuta 1921 Dublin, Irlanti) oli skotlantilainen keksijä, ammatiltaan eläinlääkäri. John Boyd Dunlop keksi vuonna 1887 ilmarenkaan polkupyörään. Patentin hän haki keksinnölleen 7. joulukuuta 1888.
Ennen ilmarengasta polkupyörän renkaat oli tehty yleensä puusta. Ilmarenkaan ansiosta polkupyörä jousti entistä paremmin ja tämä vaikutti ratkaisevasti polkupyörän suosion kasvuun pyöräilyn mukavuuden kasvaessa merkittävästi. Hän on perustanut muun muassa renkaita valmistavan Dunlop Tyresin.
Joseph Meunier

Joseph Meunier oli ranskalainen kelloseppä, joka keksi vapaanavan polkupyörään vuonna 1868. Ennen vapaanapaa polkupyörän polkimet olivat kiinteästi kiinni voimansiirtoa välittävässä pyörässä. Polkimet siis pyörivät samaan tahtiin kuin pyörät (). Vapaanavan ansiosta polkimet pysyvät paikoillaan tai jarruttavat pyöräilijän niin halutessa.
Erkki Susi

Erkki Susi (27. tammikuuta 1947 Nurmo – 5. helmikuuta 2018 Helsinki) oli suomalainen toimittaja. Hän oli "Tiedonantajan" päätoimittaja vuosina 1984–2012. Susi kuului Suomen kommunistisen puolueen (aik. SKPy) keskuskomiteaan ja poliittiseen toimikuntaan vuodesta 1986.
Elämä.
Susi aloitti poliittisen toimintansa 1960-luvulla. Hän liittyi Suomen kommunistiseen puolueeseen (SKP) vuonna 1969. Opiskellessaan Helsingin yliopistossa poliittista historiaa hän oli mukana Akateemisen Sosialistiseuran toiminnassa. Vuonna 1971 Susi aloitti SKP:n opposition Tiedonantaja-lehden toimittajana ja gradu jäi tekemättä. Aluksi hän kirjoitti lehteen historia-artikkeleja ja pakinoita nimimerkillä "Aleksandrovitsh". SKP:n erotettua oppositionsa (niin sanotut taistolaiset) Tiedonantajasta tuli 1986 Suomen kommunistisen puolueen (yhtenäisyys) (SKPy) äänenkannattaja. Susi valittiin uuden puolueen poliittiseen toimikuntaan.
Susi osallistui vaaleihin SKP:n listoilla Helsingissä muun muassa eduskuntavaaleissa 2011 (48 ääntä) sekä kunnallisvaaleissa 2004 (79) ja 2008 (31).
2000-luvulla Susi osallistui aktiivisesti taistolaiskeskusteluun ja puolusti SKP:n opposition linjaa kriitikkoja vastaan.
Susi jäi eläkkeelle elokuun 2012 lopussa. Hän jatkoi senkin jälkeen kirjoittelua Tiedonantajaan.
Luis Posada Carriles

Luis Posada Carriles (15. helmikuuta 1928 Cienfuegos – 23. toukokuuta 2018 Miami, Florida) oli Venezuelan kansalainen, jonka epäillään syyllistyneen terrori-iskuihin ja jonka luovuttamista Venezuela on pyytänyt sekä kuubalaiset mielenosoittajat vaatineet presidenttinsä Fidel Castron johdolla. Posada oli CIA:n palkkalistoilla 1960-luvulta vuoden 1976 puoliväliin asti.
Luis Posada pakeni venezuelalaisesta vankilasta 1985, jossa hän sovitti rangaistusta terrorismista. Syyttäjä oli vaatinut jutun uudelleenkäsittelyä. Huhtikuussa 2005 Posada pyysi poliittista turvapaikkaa Yhdysvalloista. 
Häntä epäillään:
Cubana de Aviación

Air Cubana () on 8. lokakuuta 1929 "Compañía Nacional Cubana de Aviación" -nimellä perustettu nykyinen Kuuban valtion lentoyhtiö, joka muutti nimensä 21. maaliskuuta 1944 Compañía Cubana de Aviacióniksi. 25. toukokuuta 1959 yhtiö kansallistettiin valtiolle Kuuban vallankumouksen yhteydessä. Yhtiö on viime vuosina modernisoinut laivastoaan, ja neljän vuokratun Airbus A320-200 koneen lisäksi se koostuu viidestä Iljušin Il-96-300 laajarunkokoneesta, kolmesta Tupolev Tu-204 keskipitkän matkan koneesta ja vanhemmista ATR-koneista jotka lentävät AeroCaribbeanin väreissä. Vuodesta 2013 laivastoon tilattiin Antonov An-158 -koneita, yhteensä on tilattu 6 uutta konetta. Lisäksi yhtiön laajarunkolaivasto laajenee kolmella Iljušin Il-96-400 koneella helmikuussa 2013 tehdyn sopimuksen mukaisesti.
Kotimaan lentojen lisäksi yhtiö lentää Kanadaan, Väli-, ja Etelä-Amerikkaan ja Euroopassa mm. Roomaan, Pariisiin, Lontooseen, Moskovaan ja Madridiin.
Laivasto.
Joulukuussa 2014, Cubana de Aviación laivastossa on seuraavat koneet, laivaston keskimääräinen ikä vain 8 vuotta:
Laivaston historiaa.
Cubana on operoinut seuraavilla lentokonetyypeillä:
Orlando di Lasso

Orlando di Lasso (tunnetaan myös nimillä Orlande de Lassus, Orlandus Lassus, Roland de Lassus ja Roland Delattre, n. 1532 Mons – 14. kesäkuuta 1594 München) oli flaamilainen myöhäisrenessanssin säveltäjä. Palestrinan ohella häntä pidetään nykyisin alankomaisen koulukunnan kehittyneen polyfonisen musiikin pääedustajana.
Musiikki.
Lasso oli myöhäisrenessanssin tuotteliaimpia ja monipuolisimpia säveltäjiä. Hän sävelsi yli 2 000 teosta kaikissa aikanansa tunnetuissa laulumusiikin latinalaisissa, ranskalaisissa, italialaisissa ja saksalaisissa tyylilajeissa. Näihin sisältyy 530 motettia, 175 italialaista madrigaalia ja villanellaa, 150 ranskalaista chansonia ja 90 saksalaista liediä. Yhtään Lasson säveltämää instrumenttimusiikkia ei ole tiedossa.
L.A. Guns

L.A. Guns on yhdysvaltalainen rock-yhtye, josta lähti myöhemmin jäseniä Guns N’ Roses -kokoonpanoon. Yhtyeen perustivat vuonna 1983 basisti Ole Beich, rumpali Rob Gardner, kitaristi Tracii Guns ja laulaja Axl Rose. Hollywood Rose, Roadcrew ja L.A. Guns -yhtyeistä lähteneet muusikot perustivat myöhemmin Guns N’ Rosesin. Vuonna 2006 kaksi yhtyettä kiersi nimellä L.A. Guns. Toisen yhtyeen johtohahmona oli Phil Lewis ja toisen Paul Black (&amp; Tracii Guns).
Nykyiset kokoonpanot.
ja